Nukitsamees (film)
"Nukitsamees" on Helle Karise esimene täispikk mängufilm ja Tallinnfilmi esimene muinasjutt-mängufilm. 1981. aastal valminud linateos põhineb Oskar Lutsu samanimelisel lastejutul. Stsenaristid on Helle Murdmaa (Helle Karis), Helgi Oiderma ja Olav Ehala, dialoogid on kirjutanud Priit Aimla. Filmis kõlab Olav Ehala muusika Juhan Viidingu sõnadele, tantsud on seadnud Mait Agu.